section_heading: Povijest
paragraph_text: Ljudi su živjeli na području od Niigate još u Jōmon razdoblju, ali mnogo današnje površine grada je još uvijek bilo ispod morske razine. U 16. stoljeću, osnovana je luka Niigata na ušću rijeke Shinano, dok je lučki grad s imenom Nuttari razvijen na ušću rijeke Agano. Područje je napredovao pod vlašću Uesugi Kenshina tijekom Sengoku razdoblja. Sustav kanala izgrađen je u 17. stoljeću, a grad je postao važna luka za prometovanje na Japanskom moru. Godine 1858., Niigata je određena kao jedna od pet luka za otvorenu međunarodnu trgovinu između Japana i SAD-a. Međutim, plitka razina vode u luci odgodila je pristup stranim brodovima sve do 1869. Luka je također služila za ribare koji su lovili losose i drugu ribu sve do Kamčatke. Godine 1886., izgrađen je most Bandai prvi preko rijeke Shinano koji je povezao naselja Niigata na istoku i Nuttari na zapadu.